**ŽUPAN**

KLASA:

URBROJ:

**Zadar, \_\_\_\_\_\_\_\_\_\_\_\_\_\_\_\_\_ 2022. godine**

Na temelju pozitivnog mišljenja Ministarstva poljoprivrede (KLASA:, URBROJ: od \_\_\_\_\_ 2022. godine) i članka 6. Pravilnika o dodjeli državne potpore u sektoru ribarstva i akvakulture („Narodne novine“ broj 36/15) i članka 28. Statuta Zadarske županije („Službeni glasnik Zadarske županije“ broj 15/09, 7/10, 11/10, 4/12, 2/13, 14/13, 3/18, 5/20 i 5/21) te članka 25. stavak 1. Odluke o izvršavanju Proračuna Zadarske županije za 2022. godinu („Službeni glasnik Zadarske županije“ broj 30/21) župan Zadarske županije dana \_\_\_\_\_\_\_\_\_\_\_\_\_ 2022. godine, donosi

**PROGRAM**

**za ostvarivanje potpora iz područja ribarstva i marikulture za 2022. godinu**

* 1. **OPĆE ODREDBE**

**Članak 1.**

Ovim Programom utvrđuju se mjere i aktivnosti te korisnici, kriteriji, uvjeti, način i postupak ostvarivanja potpora, potrebna dokumentacija kao i nadzor nad korištenjem sredstava Proračuna Zadarske županije za 2022. godinu za unaprjeđenje ribarstva i marikulture, temeljem kojih se iz Proračuna Zadarske županije dodjeljuju nepovratna financijska sredstva i potiču ulaganja u razvoj ribarstva i marikulturne djelatnosti.

Ovim Programom dodjeljuju se bespovratna novčana sredstva kao potpore male vrijednosti u skladu s pravilima EU-a o pružanju državne potpore sektoru ribarstva i akvakulture propisanih Uredbom Komisije (EU) br. 717/2014 od 27. lipnja 2014. o primjeni članaka 107. i 108. Ugovora o funkcioniranju Europske unije na *de minimis* potpore u sektoru ribarstva i akvakulture (SL L 190, 28.6.2014.).

* 1. **VRSTE POTPORE**

**Članak 2.**

Dodjela potpora odnosno provođenje i sufinanciranje projekata iz članka 1. ovog Programa provodi se kroz slijedeće mjere i aktivnosti:

**MJERA 1: Potpore za pripremu projektne dokumentacije u ribarstvu i marikulturi**

* 1. tehnička dokumentacija:
		+ idejno rješenje
		+ idejni projekt
		+ glavni projekt
		+ izvedbeni projekt
	2. financijska dokumentacija
		+ poslovni plan
		+ investicijska studija

**MJERA 2: Potpore za razvoj ribarstva i marikulture**

* 1. Nabava proizvedene dugotrajne imovine potrebne za obavljanje ribarske djelatnosti te djelatnosti uzgoja akvatičnih organizama:
		+ plutače
		+ oznake
		+ lanci
		+ konopi
		+ oprema za sidrenje
		+ HTZ oprema (zaštitna radna odjeća i obuća)
		+ ronilačka oprema
		+ plutajući objekti
		+ manipulativna oprema za rad na uzgajalištu
		+ radni strojevi i radna plovila
		+ prilagodbe i modifikacije na opremi i plovilima za rad u marikulturi
		+ elektronička oprema za praćenje kakvoće uzgojne sredine
		+ elektronička oprema za nadzor uzgajališta i radnih plovila
	2. Projekti promidžbe i marketinške pripreme ribarskih proizvoda i proizvoda marikulture:
		+ izrada i tisak promidžbenog materijala
		+ izrada nove web stranice
		+ promotivne kampanje prilikom stavljanja u promet novih ili redizajniranja postojećih proizvoda
		+ promocija na domaćem i / ili inozemnom tržištu
		+ izgradnja vizualnog identiteta proizvoda-brenda, dizajn etikete, ambalaže
		+ savjetodavne i druge intelektualne usluge
		+ analiza proizvoda prije stavljanja proizvoda na tržište
		+ certifikacija ekoloških proizvoda
	3. Uvođenje sustava analize opasnosti kontrolnih točaka (HACCP sustava) u objekte uključene u uzgoj i / ili preradu morskih organizama
	4. Edukacija i stručno osposobljavanje za zanimanja u ribarstvu i akvakulturi
	5. Organizacija stručnih skupova, edukacija, radionica i znanstveno istraživačkih projekata
	6. Organiziranje manifestacija i događanja čiji je cilj promidžba i trženje ribarskih proizvoda i proizvoda marikulture te podizanje svijesti o njihovoj održivosti

**MJERA 3: Potpore za ulazak u sustave zaštite naziva prehrambenih proizvoda**

Sufinancira se ulazak u sustav zaštite imena proizvoda bilo na nacionalnoj, bilo na EU razini i to: ZOI - zaštićena oznaka izvornosti; ZOZP - zaštićena oznaka zemljopisnog podrijetla; ZTS

* zajamčeni tradicionalni specijalitet. Troškovi sufinanciranja također obuhvaćaju godišnje troškove certifikacije nakon što se jednom uđe u sustav zaštite.
	1. Troškovi zahtjeva
	2. Troškovi izlaska na teren i kontrole kontrolnog tijela
	3. Troškovi laboratorijske analize proizvoda

Sukladno članku 1. Uredbe 717/2014, ovaj se Program primjenjuje na potpore dodijeljene poduzetnicima u sektoru ribarstva i akvakulture, uz iznimku:

1. potpora čiji je iznos određen na temelju cijene ili količine kupljenih proizvoda ili proizvoda stavljenih na tržište;
2. potpora za djelatnosti usmjerene izvozu u treće zemlje ili države članice, odnosno potpora koje su izravno povezane s izvezenim količinama, s uspostavom i funkcioniranjem distribucijske mreže ili s drugim tekućim troškovima povezanima s izvoznom djelatnošću;
3. potpora koje se uvjetuju uporabom domaćih proizvoda umjesto uvezenih;
4. potpora za kupnju ribarskih plovila;
5. potpora za modernizaciju ili zamjenu glavnih ili pomoćnih motora ribarskih plovila;
6. potpora za djelatnosti kojima se povećava ribolovni kapacitet plovila ili za opremu kojom se povećava sposobnost plovila za pronalaženje ribe;
7. potpora za gradnju novih ribarskih plovila ili uvoz ribarskih plovila;
8. potpora za privremenu ili trajnu obustavu ribolovnih aktivnosti, osim ako je izričito predviđeno Uredbom (EU) br. 508/2014;
9. potpora za istraživački ribolov;
10. potpora za prijenos vlasništva nad poduzećem;
11. potpora za izravno poribljavanje, osim ako je pravnim aktom Unije to izričito predviđeno kao mjera očuvanja ili u slučaju eksperimentalnog poribljavanja.
	1. **KRITERIJ I VISINA POTPORA**

**Članak 3.**

Sufinanciranje je ograničeno u skladu sa sljedećim kriterijima:

* Za Mjeru 1. i 2. do 50% ukupnih dokumentiranih troškova. Najveći pojedinačni iznos do 30.000,00 kn po pojedinačnoj mjeri.
* Financiranje u Mjeri 3. je 100% i ograničeno na 5.000,00 po korisniku.

Sufinancirati se mogu troškovi nastali i plaćeni od 20. listopada 2021. godine do dana objave Javnog poziva za podnošenje Zahtjeva za dodjelu sredstava potpora iz područja ribarstva i marikulture Zadarske županije za 2022. godinu.

Potpora se dodjeljuje po jednom poduzetniku.

Sukladno članku 2., točka 2. **Uredbe 717/2014** pod pojmom „jedan poduzetnik“ obuhvaćena su sva poduzeća koja su u najmanje jednom od sljedećih međusobnih odnosa:

1. jedno poduzeće ima većinu glasačkih prava dioničara ili članova u drugom poduzeću;
2. jedno poduzeće ima pravo imenovati ili smijeniti većinu članova upravnog, upravljačkog ili nadzornog tijela drugog poduzeća;
3. jedno poduzeće ima pravo ostvarivati vladajući utjecaj na drugo poduzeće prema ugovoru sklopljenom s tim poduzećem ili prema odredbi statuta ili društvenog ugovora tog poduzeća;
4. jedno poduzeće, koje je dioničar ili član u drugom poduzeću, kontrolira samo, u skladu s dogovorom s drugim dioničarima ili članovima tog poduzeća, većinu glasačkih prava dioničara ili glasačkih prava članova u tom poduzeću.

Poduzeća koja su u bilo kojem od odnosa navedenih u prvom podstavku točkama (a) do (d) preko jednog ili više drugih poduzeća isto se tako smatraju jednim poduzetnikom.

* 1. **VREMENSKI OKVIR**

**Članak 4.**

Ovim Programom utvrđuju se aktivnosti u ribarstvu i marikulturi za koje će Zadarska županija u 2022. godini dodjeljivati potpore male vrijednosti te kriterije i postupak dodjele istih.

Temeljem ovog Programa, Upravni odjel za poljoprivredu, ribarstvo i EU fondove raspisat će Javni poziv za podnošenje zahtjeva za dodjelu sredstava potpora iz područja ribarstva i marikulture za 2022. godinu.

Postupak dodjele smatra se otvorenim danom objave Javnog poziva za natječaj za dodjelu potpora koji će biti objavljen na web stranici Zadarske županije [www.zadarska-zupanija.hr.](http://www.zadarska-zupanija.hr/) Obavijest o objavi Javnog poziva će biti objavljena u dnevnom tisku.

* 1. **ODGOVARAJUĆI TRAŽITELJI ZA DODJELU POTPORA**

**Članak 5.**

Potpora se može dodijeliti fizičkim i pravnim osobama iz ranga mikro poduzeća (manje od 10 zaposlenika, godišnji promet manji od 2.000.000,00 EUR) koje su nositelji dozvole za akvakulturu odnosno s registriranom djelatnošću uzgoja i prerade ribe te ostalih morskih organizama na području Zadarske županije te Povlastice za obavljanje gospodarskog ribolova na moru (u daljnjem tekstu: Tražitelj).

* 1. **DOKUMENTACIJA**

**Članak 6.**

Svi tražitelji potpore prilikom podnošenja zahtjeva za potporu, trebaju dostaviti slijedeću dokumentaciju:

* Potvrda nadležne Porezne uprave o nepostojanju duga (ne starija od 30 dana od dana podnošenja zahtjeva za potporu)
* Izjava o nepostojanju duga prema Zadarskoj županiji
* Izjava podnositelja zahtjeva o korištenim državnim potporama male vrijednosti
* Izjava o nepostojanju dvostrukog sufinanciranja
* Izjava podnositelja zahtjeva da je / nije obveznik PDV-a
* Izjava kojom se podnositelj zahtjeva obvezuje da predmet sufinanciranja ostaje u njegovom vlasništvu pet godina od dodjele financijskih sredstava potpore za podmjeru 2.1.
* Preslika osobne iskaznice odgovorne osobe
* Račun/i za robu/usluge koji su predmet sufinanciranja te dokaz o plaćanju računa
* Troškovnik
* Izvod iz odgovarajućeg registra – dokaz o pravnom statusu
* Rješenje o upisu u Upisnik subjekata u ekološkoj proizvodnji, za tražitelje potpore za certifikaciju ekoloških proizvoda
* Zapisnik o provedenoj kontroli za tražitelje potpore za certifikaciju proizvoda s oznakom izvornosti, zemljopisnog podrijetla i zajamčeni tradicionalni specijalitet
* Rješenje ili drugi odgovarajući dokument o upisu u sustave kvalitete (zaštita imena proizvoda), ako je subjekt u navedenom sustavu
* Preslika žiro računa (IBAN) podnositelja zahtjeva
* Tražena dokumentacija ovisno o pravnom obliku podnositelja zahtjeva i potpori, bit će objavljena u samom Obrascu zahtjeva za potporu.
	1. **OPĆI UVJETI I PREDNOSTI**

**Članak 7.**

Tražitelj potpore mora ispuniti sljedeće uvjete:

* + Predmet dodjele potpore mora se obavljati na području Zadarske županije.
	+ Tražitelj nema nepodmirenih obveza prema državi i Zadarskoj županiji.
	+ Tražitelj mora financirati troškove koji su predmet ovog Programa.
	+ Tražitelj ne smije biti zaposlenik Zadarske županije.
	+ U Obrascu - Zahtjev za prijavu potrebno kod Opisa predmeta sufinanciranja/projekta detaljnije obrazložiti predmet sufinanciranja, dok je kod Predmeta sufinanciranja potrebno označiti predmet sufinanciranja i traženi iznos.
	+ Svi priloženi računi moraju imati potvrdu o plaćanju.
	+ Cijeli iznos računa mora biti plaćen, inače se račun ne uvažava.
	+ Računi koji su predmet sufinanciranja moraju biti izdani na podnositelja zahtjeva za potporu (obrt/zadruga/trgovačko društvo).
	+ Porez na dodanu vrijednost (PDV) nije prihvatljiv trošak, osim kod tražitelja potpore koji nisu obveznici PDV-a, a kojima PDV nije povrativ.
	+ Prijeboj ili kompenzacija nije prihvatljiv način plaćanja.
	+ Minimalni iznos pojedinačnog računa mora biti veći od 500,00 kn s PDV-om.
	+ Ako se podnositelj zahtjeva prijavi dva puta na istu mjeru, uzet će se u obzir datum zaprimanja zadnjeg zahtjeva.
	+ Tražitelj potpore može se prijaviti na sve tri mjere, a za koje je ukupan maksimalan iznos koji se može odobriti 30.000,00 kuna.
	+ Tehničku dokumentaciju mora izraditi ovlašteni inženjer ili ovlašteni arhitekt. Izjava ovlaštenog arhitekta i tisak gore navedene dokumentacije se ne uzimaju kao prihvatljiv trošak.
	+ Proizvedena dugotrajna imovina koja je predmet sufinanciranja Mjere 2: Potpore za razvoj ribarstva i marikulture članka 2. ovog Programa mora biti u skladu sa člankom
		1. Uredbe Komisije (EU) br. 717/2014 od 27. lipnja 2014. o primjeni članaka 107. i

108. Ugovora o funkcioniranju Europske unije na *de minimis* potpore u sektoru ribarstva i akvakulture (SL L 190, 28.6.2014.)

* + Sukladno članku 3. Uredbe 717/2014, ukupni iznos potpora male vrijednosti koji je dodijeljen pojedinom korisniku **ne smije prijeći iznos od 30.000,00 EUR tijekom bilo**

**kojeg razdoblja od tri fiskalne godine**. Za izračun maksimalnog iznosa potpore iz ove točke uzima se u obzir tekuća fiskalna godina u kojoj se dodjeljuje potpora male vrijednosti i prethodne dvije fiskalne godine. Fiskalna godina traje od 1. siječnja do 31. prosinca. Gornja granica iz ovog stavka primjenjuje se bez obzira na oblik potpora de minimis ili na cilj koji se namjerava postići neovisno o tome financira li se potpora u cijelosti ili djelomično iz sredstava koja su podrijetlom iz Unije.

* + **Kod nepotpunog zahtjeva podnositelju se šalje zahtjev za nadopunu dokumentacije koju je potrebno dostaviti u roku od 7 dana od primitka zahtjeva.**
	1. **PROVEDBA**

**Članak 8.**

Pregled i ocjenjivanje pristiglih zahtjeva uz ovlaštenje da od Tražitelja zatraži pojašnjenje ili nadopunu zahtjeva, odredi ili zatraži dodatne priloge obavlja Povjerenstvo za odobravanje potpora ribarstvu i marikulturi na području Zadarske županije (u daljnjem tekstu: Povjerenstvo) koje imenuje župan na prijedlog Upravnog odjela za poljoprivredu, ribarstvo i EU fondove.

Povjerenstvo se sastaje po potrebi, ovisno o broju zaprimljenih prijava za potpore. Zahtjevi se obrađuju po redoslijedu zaprimanja.

Ako ukupan iznos odobrenih zahtjeva za potporu bude veći od osiguranih sredstava u Proračunu Zadarske županije, provest će se proporcionalno smanjenje odobrenog iznosa za sve potpore.

Na temelju prijedloga Povjerenstva, odluku o odobrenju potpora donosi župan Zadarske županije.

Odluka o odobrenju potpora se objavljuje na web stranici Zadarske županije.

Prigovor na odluku o odobrenju potpora se može podnijeti isključivo na proceduralnu povredu natječajnog postupka, dok se ne može podnijeti na sadržaj odluke o neodobravanju sredstava ili visini sredstava.

Svim Tražiteljima potpore, koji su u roku podnijeli zahtjev za potporu, šalje se pisana obavijest o odobrenim/neodobrenim sredstvima potpore male vrijednosti.

Odobrena sredstva potpore se isplaćuju na žiro račun korisnika potpore.

Kontrolu namjenskog korištenja sredstava potpora provodi Povjerenstvo za kontrolu utroška sredstava za potpore ribarstvu i marikulturi na području Zadarske županije, a koje imenuje župan Odlukom, a na prijedlog Upravnog odjela za poljoprivredu, ribarstvo i EU fondove.

Ako se prilikom terenske kontrole potpore na licu mjesta nakon isplate sredstava utvrdi da je korisnik nenamjenski utrošio odobrena sredstva potpore, korisnik potpore je dužan isplaćena sredstva potpore vratiti u proračun Zadarske županije u roku od 7 dana od dana primitka pisane obavijesti o povratu sredstava te gubi pravo korištenja potpora Zadarske županije sljedećih pet godina.

Zahtjev za dodjelu potpora podnosi se isključivo na prijavnim obrascima koji se nalaze na web stranici Zadarske županiji, [www.zadarska-zupanija.hr](http://www.zadarska-zupanija.hr/) .

Zahtjev za financiranjem te sva potrebna dokumentacija dostavlja se:

* + poštom na adresu: Zadarska županija, Upravni odjel za poljoprivredu, ribarstvo i EU fondove, B. Petranovića 8, 23 000 Zadar u zatvorenoj omotnici s naznakom Potpore u ribarstvu i marikulturi
	+ e-mailom na adresu: poljoprivreda@zadarska-zupanija.hr

(dokumenti trebaju biti elektronski popunjeni, potpisani te ukoliko se šalje elektronski i skenirani).

* 1. **SREDSTVA I ISPLATE POTPORA**

**Članak 9.**

Sredstva za ostvarivanje potpore iz područja ribarstva i marikulture za 2022. godinu osigurana su u Proračunu Zadarske županije za 2022. godinu i projekcijama za 2023. i 2024. godinu u sklopu PROGRAMA: 3601 *Razvoj poljoprivrede i ribarstva*; kroz aktivnost A3601- 03-*Potpore u poljoprivredi i ruralnom razvoju* na poziciji A40 - *Potpora u ribarstvu i marikulturi* u iznosu od 100.000,00 kn.

* 1. **ZAVRŠNE ODREDBE**

**Članak 10.**

Sastavni dio ovog Programa su prijavni obrasci ZŽ-2022-MR1, ZŽ-2022-MR2 i ZŽ-2022- MR3.

**Članak 11.**

Ovaj Program stupa na snagu danom donošenja, a objavit će se u „Službenom glasniku Zadarske županije“.